Victor Ponta
**Victor Viorel Ponta** (sündinud 20. septembril 1972 Bukarestis) on Rumeenia jurist ja poliitik, kes oli 7. maist 2012 kuni 5. novembrini 2015 Rumeenia peaminister.

1991–1995 õppis ta Bukaresti Ülikoolis õigusteadust. 1995–1998 töötas prokurörina Bukaresti 1. sektoris ja 1998–2001 Rumeenia ülemkohtus. 

2003. aastal kaitses ta Bukaresti Ülikoolis doktoriväitekirja Rahvusvahelise Kriminaalkohtu kohta. Juunis 2012 avaldati ajakirjas Nature plagiaadisüüdistus, mille kohaselt on üle poole tema väitekirjast kopeeritud teistest töödest. Ponta eitas süüdistusi, nimetas neid poliitiliselt motiveerituks ja leidis, et nende taga võib olla president Traian Băsescu.

2002. aastal astus ta Rumeenia Sotsiaaldemokraatlikku Parteisse. Alates 2010. aastast on ta partei esimees.

13. juulil 2015 esitas Rumeenia riigiprokuratuur peaminister Victor Pontale ametliku korruptsioonisüüdistuse. Peaministrit süüdistatakse maksudest kõrvalehoidmises, pettuses ja rahapesus ajal, mil ta tegutses advokaadina.

31. oktoobril 2015 Bukaresti ööklubis toimunud põlengus hukkus üle 30 inimese. See vallandas ulatuslikult valitsusvastased meeleavaldused, millel süüdistati valitsust nõuetele mittevastavatele meelelahutusasutustele tegevuslubade andmises ja ebapiisavas järelevalves. Meeleavalduste tulemusel teatas Ponta 4. novembril, et astub koos valitsusega ametist tagasi. 5. novembril nimetas president Klaus Iohannis peaministri kohusetäitjaks Sorin Cîmpeanu.

Ta on abielus Euroopa Parlamendi liikme Daciana Octavia Sârbuga.

Viited
------

1. ↑  Romania PM Victor Ponta charged with corruption BBC News, 13.07.2015 (vaadatud 13.07.2015)

|  |  |  |
| --- | --- | --- |
| Eelnev**Mihai Răzvan Ungureanu** | **Rumeenia peaminister**2012–2015 | Järgnev**Sorin Cîmpeanu (kt)** |

| * v
* r
Rumeenia peaministrid |
| --- |
| Rumeenia vürstiriik | 
B. Catargiu | Crețulescu | Kogălniceanu | Crețulescu | L. Catargiu | I. Ghica | Crețulescu | Ș. Golescu | N. Golescu | Ion C. Brătianu | D. Ghica | A. Golescu | Epureanu | I. Ghica | L. Catargiu | Florescu | Epureanu | Ion C. Brătianu | D. Brătianu | Ion C. Brătianu |
| Rumeenia Kuningriik | 
Ion C. Brătianu | Rosetti | L. Catargiu | Florescu | L. Catargiu | Sturdza | Aurelian | Sturdza | Cantacuzino | Carp | Sturdza |  Cantacuzino | Sturdza | Ion I. C. Brătianu | Carp | Maiorescu | Ion I. C. Brătianu | Averescu |  Marghiloman | Coandă | Ion I. C. Brătianu | Văitoianu | Vaida-Voevod | Averescu | Ionescu | Ion I. C. Brătianu | Averescu | Știrbey | Ion I. C. Brătianu |  V. Brătianu | Maniu | Mironescu | Maniu | Mironescu | Iorga | Vaida-Voevod | Maniu | Vaida-Voevod | Duca | Anghelescu\* | Tătărescu | Goga | Cristea | Călinescu | Argeșanu | Argetoianu | Tătărescu | Gigurtu | Antonescu | Maniu | Sănătescu | Rădescu | Groza |
| Rumeenia Rahvavabariik | 
Groza| Gheorghiu-Dej | Stoica | Maurer |
| Rumeenia Sotsialistlik Vabariik | 
Maurer | Mănescu | Verdeț | Dăscălescu |
| Rumeenia | 
Roman| Stolojan | Văcăroiu | Ciorbea | Dejeu\* | Vasile | Athanasiu\* | Isărescu | Năstase | Bejinariu\* | Popescu-Tăriceanu | Boc | Predoiu\* | Ungureanu | Ponta | Cîmpeanu\* | Cioloș\* | Grindeanu\* | Tudose | Fifor\* | Dăncilă | Orban | Ciucă\* | Cîțu | Ciucă | Predoiu\* | Ciolacu
\* peaministri kohusetäitja |